《和所盘离相院山门纳凉韵》
宋代·丘葵

槐对青山五月寒，朝朝暮暮此看山。
风来翠瀑青松外，人在珠宫贝阙閒。
诗客归时文几静，棋僧去后画枰閒。
禅床一被清眠熟，梦把渔竿钓碧湾。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。